walang pumipilit sa kanilang mag aral; ang mga bukirin ay hindi natatamnan ang matigas na sagot. oo, may bagay na pumipilit sa kanilang mag aral, ang tugon, na gayon din ang ayos ni isagani, na pinakaharapharap ang dominiko. bukod sa katungkulan ng bawat isa na hanapin ang kaniyang ikawawasto, ay may isang likas na nasa ang tao na patalasin ang kaniyang pag iisip, pagnanasang lalong masidhi dito sa dahilang lubhang pinipigil; at ang nagbibigay ng kaniyang salapi at buhay sa pamahalaan ay may karapatang hingin dito na bigyan siya ng liwanag upang kitaing lalong mabuti ang kaniyang salapi at maingatang lalo ang kaniyang buhay. opo, padre; may bagay na pumipilit sa kanila, at ang bagay na iyan ay ang pamahalaan din, kayo ring kumukutyang walang habag sa indio na hindi nag aral at ipinagkakait ang kanilang karapatan, sa pananangan sa sanhing silay mangmang. hinuhubaran ninyo sila at pagkatapos ay kinukutya ang kanilang ikahihiya!